GL อ่วม โดนฟอสเซลจนติดฟลอร์
GL อ่วมหนัก! โดนฟอสเซลจนติดฟลอร์ หลังดีลสยองทำพิษ ล่าสุด ปิดตลาดภาคเช้าราคาอยู่ที่ 25.75 บาท ลบ 10.25 บาท หรือ 28.47% สูงสุดที่ 34.50 บาท ต่ำสุดที่ 25.25 บาท มูลค่าซื้อขายที่ 5.65 พันล้านบาท
11 มี.ค. 2560

ผู้สื่อข่าวรายงานว่า ราคาหุ้นบริษัท กรุ๊ปลีส จำกัด (มหาชน) หรือ GL ปิดตลาดภาคเช้าราคาอยู่ที่ 25.75 บาท ลบ 10.25 บาท หรือ 28.47% สูงสุดที่ 34.50 บาท ต่ำสุดที่ 25.25 บาท มูลค่าซื้อขายที่ 5.65 พันล้านบาท ขณะที่ดัชนีตลาดหุ้นไทยโดยรวมลบ 0.47%

 
โดยราคาหุ้น GL ปรับตัวลงจนทำจุดต่ำสุดระหว่างวัน (Floor) ที่ 25.25 บาท ซึ่งมีการคาดการณ์ว่าเกิดจากการถูกบังคับขายเมื่อราคาหุ้นปรับตัวลงแรง (Forced Sell) หลังจากที่มีประเด็นการปล่อยเงินกู้ยืมแก่บริษัทย่อยในสิงคโปร์ และได้มีการนำหลักทรัพย์ส่วนหนึ่งที่เป็นหุ้นของบริษัทมาเป็นหลักทรัพย์ค้ำประกันเงินกู้ยืมจากบริษัทย่อยดังกล่าว และประเด็นการเข้าทำการซื้อหุ้น Commercial Credit and Finance PLC ในประเทศศรีลังกา
ทั้งนี้เป็นที่น่าสังเกตุว่าช่วงสัปดาห์ที่ผ่านมา บล.ดีบีเอส วิคเคอร์ส ซึ่งเป็นโบรกเกอร์ระดับกลางกลับมีมาร์เก็ตแชร์เพิ่มขึ้นมาเป็นอันดับหนึ่ง จึงทำให้เกิดข้อสงสัยว่าออเดอร์จากการถูกฟอสเซลหุ้น GL อาจจะมาจากบริษัทหลักทรัพย์แห่งนี้
อนึ่ง Forced Sell คือการบังคับขายหุ้นที่ซื้อโดยใช้ margin (กู้เงิน) จะเกิดขึ้นในกรณีที่หุ้นมีมูลค่าลดลงจนเงินที่กู้มาซื้อมากกว่าหรือเท่ากับ 75% ของมูลค่าหุ้นปัจจุบันที่ถือ